SET ปิดเช้าพุ่ง 20 จุด รับแรงซื้อ OR-ลุ้นศก.โลกฟื้น หลังโควิดตปท.ดีขึ้น บ่ายเสี่ยงผันผวน
SET ปิดเช้าพุ่ง 20 จุด รับแรงซื้อ OR-ลุ้นศก.โลกฟื้น หลังโควิดตปท.ดีขึ้น บ่ายเสี่ยงผันผวน โดยดัชนีช่วงเช้าปิดที่ระดับ 1,528.52 จุด เพิ่มขึ้น 20.17 จุด หรือ 1.34% มูลค่าการซื้อขาย 6.12 หมื่นล้านบาท
15 ก.พ. 2564

สื่อข่าวรายงานว่า ดัชนีช่วงเช้าปิดที่ระดับ 1,528.52 จุด เพิ่มขึ้น 20.17 จุด หรือ 1.34% มูลค่าการซื้อขาย 6.12 หมื่นล้านบาท 
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้น โดยมีหุ้น OR เป็นตัวนำขึ้นและมีผลต่อตลาด นอกจากนี้ยังได้รับ Sentiment จากนอกประเทศค่อนข้างดี หลังสถานการณ์การแพร่ระบาดไวรัสโควิด-19 ในต่างประเทศดีขึ้น และมาตรการของแต่ละประเทศน่าจะหนุนให้เศรษฐกิจโลกฟื้นตัวขึ้นได้ อีกทั้งราคาน้ำมันในตลาดโลกปรับตัวขึ้นได้ดี จึงส่งผลให้ตลาดบ้านเราได้รับอานิสงส์ไปด้วย
อย่างไรก็ดี ให้ระวังแรงเหวี่ยงระหว่างทางจากปัจจัยการเมืองในประเทศต้องจับตาความไม่แน่นอน โดยจะมีการอภิปรายไม่ไว้วางใจรัฐมนตรีเป็นรายบุคคลเริ่มวันพรุ่งนี้ และจะมีการชุมนุมทางการเมืองในวันที่ 20 ก.พ.นี้ด้วย ดังนั้นด้วยปัจจัยในประเทศคงจะต้องระวังว่าจะทำให้เกิดความผันผวน
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะยังเคลื่อนไหวในแดนบวกได้แต่จ้องระวังความผันผวนระหว่างทางด้วย พร้อมให้แนวรับ 1,510 จุด ส่วนแนวต้าน 1,530 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
OR    มูลค่าการซื้อขาย  25,079.72 ล้านบาท  ปิดที่  35.00 บาท เพิ่มขึ้น 5.75 บาท
PTT   มูลค่าการซื้อขาย   1,786.88 ล้านบาท  ปิดที่  41.25 บาท เพิ่มขึ้น 1.00 บาท
SCGP  มูลค่าการซื้อขาย   1,778.90 ล้านบาท  ปิดที่  50.25 บาท เพิ่มขึ้น 2.00 บาท
BAM   มูลค่าการซื้อขาย   1,437.44 ล้านบาท  ปิดที่  22.90 บาท เพิ่มขึ้น 0.50 บาท
BANPU มูลค่าการซื้อขาย   1,357.81 ล้านบาท  ปิดที่  12.20 บาท เพิ่มขึ้น 0.40 บาท